Maroela Media Afrikaanse Top-20: 5 Maart 2018Elandré Schwartz ( Foto: Günther Schubert @guntherschubert) Elandré betree hierdie week se Top-20 met sy liedjie “Die lyn” wat op sy debuutalbum, Kleindorp-dromer, verskyn. Die album het alreeds goue status behaal. Die musiekvideo van dié liedjie is onlangs bekendgestel en is tans onder die top-20 mees afgelaaide liedjies op iTunes. Robbie Wessels en Bok van Blerk het verlede week hul duet, getiteld “Die sluise van die hemel”, bekend gestel. Die liedjie was in ŉ stadium die mees afgelaaide Afrikaanse liedjie op iTunes. Jo Black, wat verlede week sy plek op die nommer 1-posisie verloor het, neem hierdie week weer dié gesogte posisie in met die liedjie “Die vrou wat ek liefhet”.